Pierszô dwajãzëkòwô kaszëbskò-pòlskô szkòła mô pòwstac we Wejrowie. Ti, co sã zdecydëją wësłac swòje dzecë do ti placówczi mògą liczëc na wiele ùczbë anielsczégò jãzëka, a téż to, że dzôtczi wikszi dzél zajmów mdą mielë w szkòle, a doma mdą miałë czas dlô se. – Temù wiele zajmów mdze prowadzoné pò kaszëbskù, naszą mòcą są doswiôdczony szkólny z pasją i aùtorsczima ùdbama – gôdô ùtwórca dwajãzëkòwi szkòłë Artur Jabłońsczi.